A zászlók lengnek, az ünnepség elmarad | Kaposvár Híradó
A zászlók lengnek, az ünnepség elmarad
Helyi Híradók/Sz. É. - 2020. március 10. | 15:24:49
Elmarad Kaposváron a március 15-i ünnepély a koronavírus járvány miatt.
A polgármesteri koszorúzást azonban megtartják és a zászlókat is kihelyezik a lakóépületeinkre, illetve az utak mellé.
Kikerültek már az 1848-49-es forradalom és szabadságharchoz kapcsolódó molinók is Kaposvár fő utcájára. A kandelábereken található plakátokon időrendben láthatók a március 15-i országos és helyi események.
A zászlók és a transzparensek minden évben kikerülnek a sétáló utcára, ahol iskolai csoportok is gyakran tesznek látogatást rendhagyó történelem órákon. A hirdetmények a jövő hétig lesznek kint a Fő utcán.